es gl es ca gl gl gl gl es gl en gl es en pt ceb es gl pt gl gl gl pt gl gl gl gl gl gl fr es gl gl gl gl gl pt id gl gl gl gl gl es gl gl gl gl es es gl gl gl pt es gl gl gl pt pt en gl ar es gl en en en gl gl gl ca gl ca gl gl gl gl gl gl gl gl it gl gl gl gl gl gl gl gl gl gl en it es es gl es gl es es gl pt en gl gl ca fr fr gl gl gl pt es sv es gl sv pt en gl hu en gl gl en gl it it es uk pt gl gl gl gl gl en gl gl es gl gl vi gl gl gl gl es es gl gl gl gl gl it gl es
Sensor táctil capacitivo – Arduino
Un sensor táctil capacitivo ten o mesmo comportamento que un pulsador, pero pode ser activado con moi pouca presión ou a moi pouca distancia (a 1-5mm do sensor). Iso faino interesante para algunhas aplicacións, por exemplo para colocar o sensor debaixo de materiais non condutores coma o plástico, papel ou cristal, sempre e cando teñan pouco grosor.
O seu funcionamento baséase na medición da variación da capacitancia. Ao achegarse ou poñerse en contacto o sensor e un dedo prodúcese unha acumulación de carga eléctrica que pode ser detectada, xerando un sinal dixital cando supera certo valor. O sensor e o corpo humano actúan coma un condensador.
Podes adquirir un sensor táctil capacitivo comercial por moi pouco prezo, e tamén hai a posibilidade de fabricarte un ti mesmo con papel de aluminio, cartolina, cable e  unha resistencia de 100 KΩ ou máis.
Alimentación: Vcc a 5V e GND a GND
Datos: SIG nun pin dixital de arduino (D9 neste exemplo)
pegamento de barra e cinta illante
Fabrica o sensor pegando un pouco de papel de aluminio sobre un anaco de cartolina. Pela un cable dupont por un lado e pono en contacto co papel de aluminio e suxéitao cun pouco de cinta illante.
Despois conecta a resistencia entre dous pins dixitais. Neste exemplo eliximos os pins 2 e 4. O cable do sensor irá conectado no pin 2, tal e como aparece na imaxe.
Canto máis alto sexa o valor da resistencia, máis capaz será o sensor de detectar un obxecto a distancia (por exemplo, 10MΩ). Se non precisas moita sensibilidade podes usar unha resistencia de 100kΩ)
[Sensor capacitivo caseiro. tecnoloxia.org]
Prográmase da mesma maneira que un pulsador. No seguinte exemplo imos acender un LED conectado no pin 13 xunto cunha resistencia de 220Ω (para facer a proba tamén pode valer o propio LED da placa arduino).
// Declaración de variables: const int led = 13; // Pin 13 asignado a un LED const int sensor = 2; // Pin 2 asignado ao sensor táctil int estado = 0; // Variable na que apuntamos o estado do sensor // Configuración: void setup(){ pinMode(led, OUTPUT); // Configuramos o LED como saída } // Programa: void loop() { estado=digitalRead(sensor); // Lemos o estado do pulsador (0 ou 1) e gardámolo na variable "estado" digitalWrite(led,estado); // Transmitimos ese valor ao LED }
Temos que incluír a librería CapacitiveSensor. Búscaa no repositorio. O primeiro que imos facer é visualizar na consola os valores que dá o sensor cando prememos e cando non. Tendo en conta eses valores lidos establecemos o valor “rango”, a partir do cal imos ordenar que se acenda o led conectado no pin 13. (O que visualizamos na consola é un valor promedio das lecturas do sensor)
//Librerías #include   //https://github.com/PaulStoffregen/CapacitiveSensor //Parámetros bool autocal = 0; const int numReadings = 20; long readings [numReadings]; int readIndex = 0; long total = 0; const int sensitivity = 1000; // Sensibilidade const int thresh = 200; const int csStep = 10000; int led = 13; int rango= 70; // Axustar este rango segundo a lectura na consola CapacitiveSensor cs = CapacitiveSensor(4, 2); // Sensor conectado no pin 2 // Configuración void setup() { Serial.begin(9600); Serial.println(F("Iniciando o sensor")); if (autocal == 0) { cs.set_CS_AutocaL_Millis(0xFFFFFFFF); } promedio(); pinMode(led,OUTPUT); } // LOOP void loop() { Serial.println(promedio()); // obtemos a lectura do sensor coa función promedio() if(promedio() > rango){ digitalWrite(led,HIGH); } else { digitalWrite(13,LOW); } delay(10); } // Función promedio long promedio() { long media; // Realiza a media das lecturas do sensor total = total - readings[readIndex]; // restamos a última lectura readings[readIndex] = cs.capacitiveSensor(sensitivity); // lectura do sensor total = total + readings[readIndex]; // engadimo o valor ao total readIndex = readIndex + 1; // índice if (readIndex >= numReadings) { readIndex = 0; } media = total/numReadings; // calculamos a media return media; }
Fai probas para determinar a que distancia mínima somos capaces de activar o sensor táctil.
Proba cubrir o sensor con diferentes materiais non condutores de pouco espesor e verifica se somos capaces de acender o LED con cada un deles.
Descrición de Arduíno UNO
O IDE de Arduíno
Entradas e saídas dixitais
Condicional if … else
Sinais PWM e lectura serial
Array de LEDs e funcións
A posición dun servo
Servos de xiro continuo
Motor de corrente continua
Motores paso a paso
Sensor de Luz LDR
Sensor de temperatura LM35 e TMP36
Sensor de temperatura e humidade DHT11
Sensor de temperatura DS18B20
Sensor de movemento PIR
Sensor de cor TCS3200
Sensor de cor TCS34725 RGB
Sensor de auga no solo
Medindo o tempo 1
Medindo o tempo 2: RTC
Bluetooth mestre + escravo
O tanque de auga
Reloxo de area dixital
A máquina máis inútil
Clasificador M&M’s por cor
Alarma para a cortadora láser
© 2022 Arduino • Creado con GeneratePress